DocPoint Tallinn programmi koostajad Kaarel Kuurmaa ja Tristan Priimägi usuvad, et jaanuari viimasel nädalavahetusel toimuv filmifestival leiab Tallinna kultuurikalendris kindla koha ning sotsiaalsest  dokumentalistikast huvitatud leiavad tee festivalile DocPoint Tallinn nii sel kui ka järgmistel aastatel. "DocPoint Tallinnaga püüame edasi anda just seda, mis dokinduses kõige tähtsam - võimet ronida sõltumatu kaameraga otse probleemi keskpunkti ja anda sealt edasi haarav lahingureportaaž," kirjeldavad festivali korraldajad.